उदयपुर. राष्ट्रीय स्वयंसेवक संघ (आरएसएस) के कार्यकर्ताओं पर केरल में हो रही हिंसा के विरोध में संघ और इससे जुड़े संगठनों ने गुरुवार को विरोध प्रदर्शन किया। टाउनहॉल में हुई जनसभा में बड़ी संख्या में संघ विचारधारा से जुड़े कार्यकर्ता जुटे। विरोध प्रदर्शन में राष्ट्रीय मुस्लिम मंच के कार्यकर्ता भी शामिल हुए। सुखाड़िया विवि अध्यक्ष और हिंदू जागरण मंच के मयूरध्वज के साथ कैंपस से भारी संख्या में छात्र शामिल हुए। प्रदर्शन में कुछ ऐसे कार्यकर्ता भी थे जो एनएसयूआई में भी दिखते हैं।
वामपंथी विचारधारा के लोग जहां दिखे, नष्ट करना हमारा कर्तव्य
आमसभा को संबोधित करते हुए नागरिक सुरक्षा मंच उदयपुर के अध्यक्ष रिटायर्ड कर्नल गुमान सिंह राव ने कहा कि वामपंथी विचारधारा के लोग कहीं भी दिख जाएं, उन्हें नष्ट करना हमारा कर्तव्य है। वामपंथ का इतिहास रक्तरंजित और हिंसा से भरा है। यहां भी हिंदुओं के खिलाफ लड़ाई छेड़ रखी है। रिटायर्ड कर्नल ने कहा कि वे सर्जिकल स्ट्राइक का सबूत मांगते हैं। यदि सेना ने सबूत देना शुरू कर दिया तो वे मुश्किल में पड़ जाएंगे। सभा के बाद कार्यकर्ताओं की रैली कलेक्ट्री पहुंची जहां राष्ट्रपति और प्रधानमंत्री के नाम ज्ञापन सौंपा गया।
गौरतलब है कि वामपंथियों के खिलाफ आरएसएस ने देशभर में मोर्चा खोल रखा है। इसके लिए जिलास्तर पर नागरिक सुरक्षा मंच का गठन किया गया है। उदयपुर में पिछले सप्ताह नागरिक सुरक्षा मंच बनाया गया है। प्रदेश में उदयपुर के अलावा जयपुर में भी संघ ने विरोध प्रदर्शन किया। संघ केरल में राष्ट्रपति शासन लगाने और मार्क्सवादी कम्युनिस्ट पार्टी को प्रतिबंधित करने की मांग कर रहा है।
मुस्लिम मंच के कार्यकर्ता भी हुए शामिल
विरोध प्रदर्शन में आरएसएस के आनुषांगिक संगठनों में भाजपा, बजरंग दल, एबीवीपी, विहिप, हिंदू जागरण मंच आदि के कार्यकर्ताओं के साथ कॉलेज छात्र भी शामिल हुए। सभा को संयोजक रमेश शुक्ल के साथ महंत संतराम, संत रासबिहारी, सुंदरराम, चेतनराम ने भी संबोधित किया। विरोध प्रदर्शन में राष्ट्रीय मुस्लिम मंच के कार्यकर्ता भी शामिल हुए। सुखाड़िया विवि अध्यक्ष और हिंदू जागरण मंच के मयूरध्वज के साथ कैंपस से भारी संख्या में छात्र शामिल हुए।
hin_Deva hin_Deva hin_Deva hin_Deva hin_Deva hin_Deva